બિઝનેસમૅન અભિષેક મકવાણા મુંબઈથી સુરત જવા રવાના થાય છે અને રસ્તામાં તેમની કાર બગડી જાય છે. રાતનો સમય છે, પણ નસીબ જોગે તેને મેકૅનિક મળી જાય છે. કાર ચેક કરતાં ખબર પડે છે કે સવાર સુધી તો કોઈ હિસાબે રિપેર નહીં થાય. હવે કરવું શું? અભિષેક મૂંઝાય છે. ગામમાં કોઈ હોટેલ પણ નથી, આખી રાત રહેવું ક્યાં? મેકૅનિક હેલ્પ કરે છે અને તેને ગામની જ એક એવી વ્યક્તિને ત્યાં મોકલે છે જ્યાં તેને રહેવા મળી જાય. એ ઘરમાં કુલ ત્રણ વ્યક્તિ રહે છે. રિટાયર્ડ જજ, રિટાયર્ડ પ્રોસિક્યુટર અને ડિફેન્સ ઍટર્ની. આ ત્રણની સમય પસાર કરવાની એક આદત છે, ર્કોટ-ર્કોટ રમવું. આ ર્કોટ-ર્કોટની રમતમાં ઇન્દિરા ગાંધીથી માંડીને હર્ષદ મહેતા અને વિજય માલ્યા જેવાના કેસ પણ ચલાવવામાં આવે અને એનું જજમેન્ટ પણ આવે. દરરોજની આ રમતમાં ચેન્જ ત્યારે આવે જ્યારે એમાં કોઈ અજાણી ચોથી વ્યક્તિ ઉમેરાય. આ ચોથી વ્યક્તિ બનવાનું આ વખતે અભિષેકના હિસ્સામાં આવે છે. ઘરમાં આવેલી આ ચોથી વ્યક્તિની ભૂમિકા આરોપીની રહે અને તેને પોતે કરેલા કાંડ કહીને તેનો બચાવ કરવાનું શરૂ કરવાનું. અભિષેકે તો કોઈ ગુનો કર્યો નથી એટલે તેને આ રમતનો કોઈ વિરોધ પણ નથી પણ જેમ-જેમ રમત આગળ વધવાની શરૂ થાય છે એમ-એમ અભિષેકની અંદરથી જ સત્ય બહાર આવવું પણ શરૂ થાય છે.